stanford-oval/wikipedia huggingface dataset:
รัฐสุลต่านอาเจะฮ์
การก่อตั้งและความรุ่งเรือง

ประวัติศาสตร์ช่วงแรกของอาเจะฮ์ไม่เป็นที่ทราบแน่ชัด โดยมีทฤษฎีหนึ่งกล่าวว่ากำเนิดจากชาวจาม ภาษาอาเจะฮ์เป็นภาษาหนึ่งในกลุ่มภาษาอาเจะฮ์-จาม 10 ภาษา ตามประวัติศาสตร์มลายู กษัตริย์จามปา ซยาห์ เปา กูบะห์ มีโอรสชื่อ ซยาห์ เปาลิง ได้อพยพออกมาเมื่อเมืองวิชายาถูกราชวงศ์เลของเวียดนามตีแตกใน พ.ศ. 2014 และมาก่อตั้งราชอาณาจักรอาเจะฮ์ ผู้ปกครองอาเจะฮ์หันมานับถือศาสนาอิสลามในราวปลายพุทธศตวรรษที่ 21 สุลต่านองค์แรกคืออาลี มูฆายัต ชาห์ ผู้ปกครองสุมาตราเหนือใน พ.ศ. 2063  โดยเข้ายึดครองเดลี เปอดีร ปาไซ และเข้าโจมตีอารู โอรสของพระองค์คือ อะลาอุดดีน อัลกาฮาร์ พยายามขยายอิทธิพลลงไปทางใต้ของสุมาตรา และพยายามข้ามช่องแคบไปยึดครองยะโฮร์และมะละกา อาเจะฮ์ได้รับการสนับสนุนจากจักรวรรดิออตโตมันที่ส่งทหารมาช่วย
ในวันที่ 21 มิถุนายน พ.ศ. 2142 กอร์เนลียึส เฮาต์มัน ชาวดัตช์ได้เดินทางมาถึงอาเจะฮ์และต้องการยึดครองให้เป็นส่วนหนึ่งของอินเดียตะวันออกของเนเธอร์แลนด์ พวกเขาได้รับอนุญาตจากสุลต่านให้เข้ามาซื้อขายพริกไทยได้ ชาวดัตช์เหล่านี้ได้พักอยู่ 3 เดือน ได้ออกซื้อพริกไทยและเครื่องเทศ แต่ถูกชาวพื้นเมืองโจมตีเสียชีวิตไป 68 คน ในปีเดียวกันนั้น ตัวแทนจากบริษัทอินเดียตะวันออกได้เดินทางมาถึงและกลับไปใน พ.ศ. 2145
สุลต่านระหว่าง พ.ศ. 2132 – 2147 คือ อาลาอุดดีน เรียยัก ชาห์ อิบน์ ไฟร์มัน ชาห์ ความยุ่งยากภายในทำให้การขยายอำนาจของสุลต่านเป็นไปได้ไม่เต็มที่ จนกระทั่ง อิสกันดาร์ มูดาขึ้นครองราชย์ใน พ.ศ. 2150 เขาขยายอำนาจยึดครองไปทั่วเกาะสุมาตรา และขยายอำนาจเข้าควบคุมปาหังซึ่งเป็นแหล่งผลิตดีบุกในคาบสมุทรมลายา อาเจะฮ์เรืองอำนาจจนถึง พ.ศ. 2172 จึงพ่ายแพ้มะละกาที่ร่วมมือกับโปรตุเกสและยะโฮร์ ซึ่งได้ทำลายกองทัพเรือและทหารราว 19,000  คน ตามบันทึกของโปรตุเกส อย่างไรก็ตาม อาเจะฮ์ไม่ได้ถูกทำลายทั้งหมด เพราะยังสามารถไปรุกรานเคดะห์ได้ในปีเดียวกัน และกวาดต้อนพลเมืองมายังอาเจะฮ์ อิสกันดาห์ กานี เจ้าชายจากปาหังซึ่งเป็นพระราชบุตรเขยได้ครองราชย์ต่อมา ในสมัยนี้ อาเจะฮ์ได้เน้นความเป็นเอกภาพทางศาสนาและความเข้มแข็งภายใน  เมื่อสิ้นสุดรัชกาลของทานี อาเจะฮ์ปกครองโดยสุลต่านหญิง ในช่วงนี้ อำนาจปกครองของอาเจะฮ์อ่อนแอลง ในขณะที่อำนาจทางศาสนาเพิ่มสูงขึ้น สุลต่านกลายเป็นตำแหน่งเชิงสัญลักษณ์ ดังที่ นักเดินทางชาวเปอร์เซียได้กล่าวถึงสุมาตราเหนือใน พ.ศ. 2223 ว่ามีผู้ปกครองท้องถิ่นแยกกันปกครองเป็นอิสระ
วัฒนธรรมและเศรษฐกิจ

อาเจะฮ์ถือว่าตนเองสืบทอดมาจากรัฐสุลต่านปาไซ รัฐอิสลามแห่งแรกในเอเชียตะวันออกเฉียงใต้ และสืบทอดงานเผยแผ่ศาสนาและเป็นศูนย์กลางของนักวิชาการทางด้านอิสลาม หลังจากที่มะละกาถูกโปรตุเกสยึดครอง ได้แปลอัลกุรอ่านและเอกสารทางศาสนาอิสลามเป็นภาษามลายู นักวิชาการที่เป็นที่รู้จักกันคือ ฮัมซะห์ ปันซูรี ซัมซุดดินแห่งปาไซ อับดูรราอูฟแห่งซิงกิลและนูร์รุดดิน อาร์รานีรี ชาวอินเดีย
อาเจะฮ์ได้กำไรจากการส่งออกพริกไทย จันทน์เทศ กานพลู หมาก และดีบุกหลังเข้ายึดครองปาหังได้ใน พ.ศ. 2160 อัตราการลงทุนต่ำและใช้ทองเป็นสกุลเงินทำให้เศรษฐกิจอ่อนแอ ไม่สามารถผลิตอาหารให้เพียงพอกับกองทัพและการค้าของรัฐ จนในราวพุทธศตวรรษที่ 22 ที่บริษัทอินเดียตะวันออกของเนเธอร์แลนด์ได้เข้ามามีบทบาททั้งการทหารและเศรษฐกิจจนสามารถยึดครองมะละกาได้สำเร็จใน พ.ศ. 2185
ช่วงสุดท้ายและการยึดครองของเนเธอร์แลนด์

ใน พ.ศ. 2422 สุลต่านบัดร์ อัลอลาม ชารีฟ อาซิม ญามาล อัดดิมขึ้นครองบัลลังก์ ซึ่งเป็นสุลต่านชายคนแรกในรอบ 60 ปี จากนั้น เป็นการปกครองโดยผู้ปกครองหลายองค์ในช่วงสั้นๆ จนใน พ.ศ. 2270 สมาชิกจากราชวงศ์บูกิส สุลต่านอลาอัดดิน อะห์หมัด ชาห์ ขึ้นครองอำนาจ สุลต่านได้ได้อนุญาตให้โกห์ ลายฮวน กัปตันชาวจีนจากปีนัง นำพริกไทยจากอาเจะฮ์ไปปลูกที่ปีนัง  ต่อมาใน พ.ศ. 2362 โกห์ได้ช่วยสุลต่านปราบปรามผู้ปกครองท้องถิ่นในอาเจะฮ์
ในช่วง พ.ศ. 2463 อาเจะฮ์ผลิตพริกไทยได้ครึ่งหนึ่งของผลผลิตในโลก ตนกู อิบราฮิมได้ฟื้นฟูอำนาจของสุลต่านและเข้าควบคุมรายาพริกไทยที่ต้องส่งบรรณาการให้สุลต่าน และมีอำนาจในช่วงที่พี่ชายของเขา มูฮัมหมัด ชาห์ เป็นสุลต่าน และในรัชกาลต่อมาคือสุไลมาน ชาห์ ก่อนจะขึ้นเป็นสุลต่านองค์ต่อมาคือ สุลต่าน อาลี อลาอุดดิน มันซูร์ ชาห์ เขาขยายเขตควบคุมของอาเจะฮ์ลงไปทางใต้ ในเวลาเดียวกันที่เนเธอร์แลนด์ขยายอำนาจขึ้นเหนือ
สหราชอาณาจักรที่ได้รับรองเอกราชของอาเจะฮ์เพื่อปกป้องให้พ้นจากการยึดครองของเนเธอร์แลนด์ ได้ทบทวนนโยบายของตนใหม่ และได้ลงนามในสนธิสัญญาสหราชอาณาจักร-เนเธอร์แลนด์เกี่ยวกับสุมาตรา ยอมให้เนเธอร์แลนด์ควบคุมเกาะสุมาตราทั้งหมด แลกเปลี่ยนกับการผนวกโกลด์โคสต์และสิทธิทางการค้าที่เท่าเทียมกันในอาเจะฮ์ สนธิสัญญานี้นำไปสู่สงครามอาเจะฮ์ใน พ.ศ. 2416 เมื่ออาเจะฮ์ลงนามในสนธิสัญญาทางการค้ากับสหรัฐ เมื่อเนเธอร์แลนด์เตรียมตัวทำสงครามนั้น มะห์มุด ชาห์ได้ขอความช่วยเหลือจากนานาชาติแต่ไม่สำเร็จ
สุลต่านได้ออกจากเมืองหลวงเมื่อพระราชวังถูกยึดเมื่อ 31 มกราคม พ.ศ. 2416 ออกไปสู่เขตเทือกเขา เนเธอร์แลนด์ได้ประกาศผนวกอาเจะฮ์ สุลต่านเสียชีวิตลงด้วยอหิวาตกโรค ชาวอาเจะฮ์ได้ยกหลานของสุลต่านตนกูอิบราฮิมขึ้นมาเป็นผู้นำ ผู้นำท้องถิ่นแม้จะยอมรับอำนาจของเนเธอร์แลนด์แต่ก็ให้ความช่วยเหลือฝ่ายต่อต้านด้วย ในเวลานั้น นักการเมืองอาเจะฮ์ขอความช่วยเหลือจากอาณาจักรออตโตมันแต่ไม่สำเร็จ ตำแหน่งผู้นำในการต่อต้านเปลี่ยนมือไปสู่เจ้าของที่ดินและเป็นผู้นำทางศาสนาในที่สุด ที่ปรึกษาของสุลต่านอับด์ อัรเราะห์มาน อัลซาอีร์กลับมามีอำนาจควบคุมขบวนการเรียกร้องเอกราช แต่สุดท้ายก็ยอมมอบตัวต่อเนเธอร์แลนด์แลกเปลี่ยนกับการไปอยู่ที่เมกกะ
เนเธอร์แลนด์ขยายอิทธิพลจากเขตชายฝั่งเพื่อควบคุมพื้นที่ทั้งหมด สร้างทางรถไฟเชื่อมถึงเมืองหลวง ทำให้ประเทศสงบลงได้ใน พ.ศ. 2427 กระบวนการทางสันติภาพเชื่องช้าลงหลังจากนั้น แต่ก็ก้าวหน้าอีกครั้งระหว่าง พ.ศ. 2441–2446 ซึ่งเจ้าของที่ดินได้เซ็นสัญญาสงบศึกกับเนเธอร์แลนด์ เนเธอร์แลนด์สามารถจัดตั้งรัฐบาลในอาเจะฮ์ได้ และทำให้สุลต่านยอมมอบตัวใน พ.ศ. 2446 และได้ลี้ภัยใน พ.ศ. 2450 โดยไม่ได้ระบุนามรัชทายาท แต่ฝ่ายต่อต้านก็ยังสู้รบต่อจนถึง พ.ศ. 2455
สุลต่าน

| สุลต่านอาเจะฮ์ | รัชสมัย |
| --- | --- |
อาลี มูฆายัต ชาห์ : c. 1514–1530
ซาลาฮุดดินแห่งอาเจะฮ์: 1530–c. 1537/39
อะลาอุดดิน อัลกาฮาร์: c. 1537/39–1571
Ali Ri'ayat Syah I: 1571–1579
สุลต่านมูดา: 1579
ศรี อลาม: 1579
ไซนุล อาบีดิน แห่งอาเจะฮ์: 1579
อะลาอุดดีน มันซูร์ ชาห์: 1579–1585/86
Ali Ri'ayat Syah II, Raja Buyung: 1585/86–1589
Alauddin Ri'ayat Syah Sayyid al-Mukammal: 1589–1604
Ali Ri'ayat Syah III: 1604–1607
อิสกันดาร์ มูดา: 1607–1636
อิสกันดาร์ ทานี: 1636–1641
ราตู ซาเฟียตุดดิน ทายุล อะลาม: 1641–1675
Ratu Nurul Alam Naqiatuddin Syah: 1675–1678
Ratu Inayat Zaqiatuddin Syah: 1678–1688
Ratu Kamalat Syah: 1688–1699
Badr ul-Alam Syarif Hasyim Jamaluddin: 1699–1702
Perkasa Alam Syarif Lamtui Syah Johan Berdaulat: 1702–1703
Jamal ul-Alam Badr ul-Munir: 1703–1726
Jauhar ul-Alam: 1726
Syamsul Alam: 1726–1727
อลาอุดดิน Ahmad Syah: 1727–1735
อลาอุดดิน Johan Syah: 1735–1760
อลาอุดดิน Mahmud Syah I: 1760–1781
Badr ul-Alam Syah: 1764–1765
สุไลมาน ชาห์: 1773
อลาอุดดิน มูฮัมมัด ชาห์: 1781–1795
อลาอุดดิน เยาฮารฺ อุลอลาม ชาห์ (สมัยแรก): 1795–1815
ชาริฟ ไซฟุล อลาม ชาห์: 1815–1819
อลาอุดดิน เยาฮารฺ อุลอลาม ชาห์ (สมัยที่ 2): 1819–1823
อลาอุดดิน มูฮัมหมัด ดาอูด ชาห์ที่ 1: 1823–1838
อลาอุดดิน สุไลมาน อาลี อิสกันดาร์ ชาห์: 1838–1857
อลาอุดดิน อิบราฮิม มันซูร์ ชาห์: 1857–1870
อลาอุดดิน มะห์มูด ชาห์ที่ 2: พ.ศ. 2413 - 2417
อลาอุดดิน มูฮัมหมัด ดาอูด ชาห์ที่ 2: พ.ศ. 2417 - 2446
แหล่งข้อมูลอื่น

The History of Sumatra by William Marsden, c. 1800
จานเซรามิกสร้างโดยชาวหุยมุสลิมที่พบในรัฐสุลต่านอาเจะฮ์เมื่อราวพุทธศตวรรษที่ 22
อลาอุดดิน มูฮัมหมัด ดาอูด ชาห์ที่ 2 สุลต่านอาเจะฮ์องค์สุดท้าย
สุสานของสุลต่านอาลี มูฆายัต ชาห์ ในบันดาอาเจะฮ์
กลุ่มสุสานของสุลต่านก่อนสมัยของอิสกันดาร์ มูดา ในบันดาอาเจะฮ์
สุสานของสุลต่านอิสกันดาร์ มูดาในบันดาอาเจะฮ์
กลุ่มของสุสานของสุลต่านอาเจะฮ์ที่มีเชื้อสายบูกิสในบันดาอาเจะฮ์
แกรนด์ดัชชีฟินแลนด์

แกรนด์ดัชชีฟินแลนด์ (ฟินแลนด์: Suomen suuriruhtinaskunta; สวีเดน: Storfurstendömet Finland; รัสเซีย: Великое княжество Финляндское, Velikoye knyazhestvo Finlyandskoye; ซึ่งข้อความในภาษาทั้งสามแปลตรงตัวได้ว่า "ราชรัฐฟินแลนด์") เป็นรัฐก่อนหน้าฟินแลนด์ยุคใหม่ ดำรงอยู่ระหว่าง ค.ศ. 1809 ถึง ค.ศ. 1917 โดยถือว่าเป็นเขตปกครองตนเองของจักรวรรดิรัสเซีย
บรรณานุกรม

Hall, Wendy (1953), Green, Gold, and Granite, London: Max Parrish & Co..
Jutikkala, Eino; Pirinen, Kauko (1962), A History of Finland (rev. ed.), New York, Washington: Praeger Publishers.
Mäkinen, Ilkka. (Winter 2015), "From Literacy to Love of Reading: The Fennomanian Ideology of Reading in the 19th-Century Finland", Journal of Social History, 49 (2).
Seton-Watson, Hugh (1967), The Russian Empire 1801–1917, London: Oxford.
อ่านเพิ่ม

Alenius, Kari. "Russification in Estonia and Finland  Before 1917," Faravid, 2004, Vol. 28, pp. 181–94 Online
Huxley, Steven. Constitutionalist insurgency in Finland: Finnish "passive resistance" against Russification as a case of nonmilitary struggle in the European resistance tradition (1990)
Jussila, Osmo, et al. From Grand Duchy to a Modern State: A Political History of Finland Since 1809 (Hurst & Co. 1999).
Kan, Aleksander. "Storfurstendömet Finland 1809–1917 – dess autonomi enligt den nutida finska historieskrivningen" (in Swedish) ["Autonomous Finland 1809–1917 in contemporary Finnish historiography"] Historisk Tidskrift, 2008, Issue 1, pp. 3–27
Polvinen, Tuomo. Imperial Borderland: Bobrikov and the Attempted Russification of Finland, 1898–1904 (1995) Duke University Press. 342 pp.
Thaden, Edward C. Russification in the Baltic Provinces and Finland (1981). JSTOR
แหล่งข้อมูลอื่น

Grand Duchy of Finland at Flags of the World
The text of The Imperial Manifesto of 1811 in German and Finnish
"Finland, Grand Duchy of" . Encyclopedia Americana. 1920.
| ด ค กเขตการปกครองของจักรวรรดิรัสเซีย |
| --- | --- |
เขตผู้ว่าการ (รายชื่อ):  Azov¹  *Altai²  Arkhangelsk  Archangelgorod  Astrakhan  Belgorod  เบสซาเรเบีย  Bratslav  Belarusian  Caucasus  เชียร์นีกอฟ  Grodno  Finland  Iziaslav  Ingermanland  Irkutsk  Kazan  Kaluga  Kiev (1708)  Kiev  Kharkov  เฮียร์ซอน  Kholm  คอฟโน  Kolyvan  Kostroma  Kursk  Lithuania  Little Russia (1764)  Little Russia (1796)  Minsk  Mogilev  Moscow  Nikolayev  Nizhny Novgorod  Novhorod-Siverskyi  Novgorod  Novorossiysk  Olonets  Orenburg  Oryol  Penza  Perm  *Petrograd²  Podolia  Polotsk  Poltava  Pskov  Ryazan  Samara  Saint Petersburg  Saratov  Siberia  Simbirsk  Sloboda Ukraine  Slonim  Smolensk  Stavropol  เทาริดา  Tambov  Tver  Tobolsk  Tomsk  Tula  Ufa  Vilna  Vitebsk  Vladimir  Voznesensk  Vologda  Volhynian  Voronezh  Vyatka  Vyborg  Yaroslavl  Yekaterinoslav  Yeniseysk 
แคว้น:  อามูร์  Belostok  เบสซาเรเบีย  Don Host  Transbaikal  Kamchatka  Caspian  Kwantung  Orenburg Kirgiz  Omsk  Primorskaya  Sakhalin  Taurida  Tarnopol  Turgay  Ural  Yakut 
แคว้นของดินแดนสเตปนอย:  Akmolinsk  Siberia Kirgiz  Semipalatinsk 
แคว้นของดินแดนเตอร์เกสถาน:  Transcaspian  Samarkand  Semirechye Oblast  Syr-Darya Oblast  Turkestan  Fergana 
อุปราชคอเคซัส:  Baku (Governorate)  Black Sea  Derbent  Elizavetpol  Erivan  Georgia-Imeretia  Georgia  Kutaisi  Shemakha  Tiflis  Armenian  Batum  Dagestan  Imeretia  Kars  Kuban  Terek  Sukhumi  Zakatal  Baku (Gradonachalstvo) 
เขตผู้ว่าการบอลติก³:  คูร์ลันด์  ลิโวเนีย  Reval  Riga  เอสโตเนีย 
เขตผู้ว่าการฟินแลนด์:  Abo-Byorneborg  Vaza  Vyborg  Kuopio  Nyuland  Sankt-Mikhel  Tavastgus  Uleaborg 
เขตผู้ว่าการโปแลนด์:  Avgustov  Warsaw  Kalish  Keltsy  Krakov  Lomzha  Lyublin  Mazovia  Petrokov  Plotsk  Podlyashye  Radom  Sandomir  Sedlets  Suvalki 
เขตผู้ว่าการกาลิเซียและบูโควินา:  Lvov  Peremyshl  Tarnopol  Chernovtsy 
ดินแดนในภาวะพึ่งพิง:  Bukey Horde  เอมิเรตบูฆอรอ  Khanate of Kokand  อเมริกาของรัสเซีย  *Uryankhay Krai²  Khanate of Khiva  Zeravshan Okrug 
¹ ตัวเอียง หมายถึงเขตปกครองที่เปลี่ยนชื่อหรือยกเลิก แคว้นปกครองตนเอง ฯลฯ เมื่อวันที่ 1 มกราคม ค.ศ. 1914  ² เครื่องหมายดอกจัน (*) หมายถึงเขตการปกครองที่จัดตั้งขึ้นหรือสร้างขึ้นโดยเปลี่ยนชื่อหลังวันที่ 1 มกราคม ค.ศ. 1914  ³ ออสต์เซหรือผู้ว่าการรัฐบอลติกทั่วไป ถูกยกเลิกในปี ค.ศ. 1876
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  กาตาลุญญา  ฟินแลนด์  สหรัฐ  นครรัฐวาติกัน
แพทริค ณัฐวรรธ์ ฟิงค์เลอร์

แพทริค ณัฐวรรธ์ ฟิงค์เลอร์ (อังกฤษ: Patrick Nattawat Finkler; จีน: 尹浩宇; พินอิน: Yǐn Hàoyǔ; เกิด 20 ตุลาคม พ.ศ. 2546) หรือที่รู้จักในชื่อจีนว่า หยิ่น ฮ่าวอวี่ (จีน: 尹浩宇; พินอิน: Yǐn Hàoyǔ) เป็นนักแสดง นักร้อง นักเต้น และนายแบบชาวไทยเชื้อสายเยอรมัน เป็นที่รู้จักจากบทบาท "ธาม" ในซีรีส์ไทยเรื่อง เดอะกิฟต์ แกรดูเอชัน (2563) และภาพยนตร์จีนเรื่อง สูตรรักฉบับโรแมนซ์ (2566) เขาเป็นอดีตสมาชิกของวงบอยแบนด์สัญชาติจีนอินทูวัน ที่เปิดตัวจากรายการเซอร์ไววัล พรอดิวซ์แคมป์ 2021 เขาเปิดตัวเป็นศิลปินเดี่ยวด้วยซิงเกิลชื่อ "Sparkle" เมื่อวันที่ 29 มิถุนายน 2566
แพทริคได้รับการยอมรับมากขึ้นจากการเป็นสมาชิกประจำรายการเรียลลิตี้ยอดนิยมของจีนอย่าง Wonderland (2565–2566) และเป็นพิธีกรรายการเรียลลิตี้ Nice To Meet You (2566) และ Heart Signal (2566) แพทริคยังได้รับการแต่งตั้งให้เป็น Friend of House ของแบรนด์แฟชั่นสัญชาติฝรั่งเศส Balmain มาตั้งแต่เดือนกันยายน 2565
ประวัติและการศึกษา

แพทริค เกิดเมื่อวันที่ 20 ตุลาคม พ.ศ. 2546 ที่ประเทศเยอรมนี เป็นบุตรชายของไรน์โฮลด์ แบนด์ฮาร์ด ฟิงค์เลอร์ ชาวเยอรมัน และรสริน ฟิงค์เลอร์ ชาวจังหวัดร้อยเอ็ด แพทริคจบการศึกษาชั้นอนุบาล และชั้นประถมศึกษาปีที่ 1-4 จากประเทศเยอรมนี ในเดือนกรกฎาคม 2557 แพทริคได้ย้ายตามมารดากลับมาที่ประเทศไทย โดยใช้เวลาทั้งหมด 3 เดือน ในการสอบเทียบเข้าศึกษาต่อในระดับชั้นประถมศึกษาปีที่ 4 ในเดือนตุลาคม 2557 แพทริคจึงเข้าเรียนชั้นประถมศึกษาปีที่ 4 ภาคเรียนที่ 2 ที่โรงเรียนอนุบาลร้อยเอ็ด หลักสูตร English Program ได้ สำเร็จการศึกษาระดับชั้นประถมศึกษาจากโรงเรียนอนุบาลร้อยเอ็ด และสำเร็จการศึกษาระดับชั้นมัธยมศึกษาตอนต้นจากโรงเรียนร้อยเอ็ดวิทยาลัย หลักสูตร Gifted Program ระหว่างศึกษาทำกิจกรรมควบคู่ไปด้วย ได้เป็นตัวแทนโรงเรียนไปแข่งขันหลายครั้ง แพทริคเป็นรองประธานชมรม TO BE NUMBER ONE ในการนำเสนอผลงานรอบระดับประเทศ ณ เมืองทองธานี จังหวัดนนทบุรี ทางชมรมได้รับรางวัลรองชนะเลิศอันดับสองของประเทศ ประเภทดีเด่น รวมไปถึงคทากร วงโยธวาฑิต และได้เป็นพิธีกรงานต่างๆ ของโรงเรียน ในปี 2563 แพทริคศึกษาระดับชั้นมัธยมศึกษาตอนปลายที่โรงเรียนเตรียมอุดมศึกษา สาขาศิลป์-ภาษาเยอรมัน Gifted English โดยเรียนไปได้เพียง 1 ปี ก็ตัดสินใจสอบเทียบ General Educational Development (GED) ซึ่งเป็นการสอบวุฒิการศึกษาเทียบเท่าระดับมัธยมศึกษาตอนปลายของสหรัฐอเมริกา ก่อนจะเดินทางไปประเทศจีนเพื่อเข้าร่วมแข่งขันรายการ CHUANG 2021
ขณะที่แพทริคทำงานอยู่ที่ประเทศจีน ในเดือนมีนาคม 2565 ได้สอบผ่านการสอบวัดระดับความสามารถภาษาจีนในทักษะด้านการพูด (HSKK) ระดับกลาง และในเดือนธันวาคม 2565 สอบผ่านการสอบวัดระดับความรู้ภาษาจีนระดับ 5 (HSK5) ถือได้ว่าเป็นการทดสอบทักษะภาษาจีนขั้นสูง ในเดือนเมษายน 2566 แพทริคสอบผ่านการคัดเลือกเข้าศึกษาในระดับปริญญาตรีของสถาบันการศึกษาชั้นนำด้านการแสดงที่มีชื่อเสียงที่สุด และได้รับการยอมรับอย่างมากในประเทศจีน 2 แห่ง ได้แก่ Beijing Film Academy หรือ เป่ยเตี้ยน และ The Central Academy of Drama หรือ จงซี่
ในเดือนกันยายน 2566 แพทริคได้เข้าศึกษาที่ Beijing Film Academy สาขาการแสดง ในระหว่างที่แพทริคศึกษาอยู่ที่ Beijing Film Academy เขาทำหน้าที่เป็นตัวแทนนักศึกษาชั้นปีแรกของแผนกการแสดงกล่าวสุนทรพจน์ในพิธีเปิดการศึกษาโดยผ่านการคัดเลือกจากผู้สมัครมากกว่า 500 คน และยังได้รับเลือกเป็นพิธีกรสองภาษาในงานพิธีปิดและพิธีมอบรางวัลเทศกาลภาพยนตร์และวิดีโอนักศึกษานานาชาติครั้งที่ 22 ในเดือนพฤศจิกายน 2566
อาชีพ > 2559–2563 : ก่อนเปิดตัว และเริ่มต้นอาชีพนักแสดง

ในปี 2559 แพทริคได้รับเลือกให้เข้าร่วมเป็น 1 ในนักแสดงซีรีส์เรื่อง ภูแก้มนนท์ @101 ในบท เกม แต่ภายหลังได้ถอนตัวออกจากซีรีส์ เนื่องจากปัญหาเรื่องเวลา จากการเลื่อนถ่ายทำ และการออกเสียงภาษาไทย
แพทริคเข้าสู่วงการบันเทิงด้วยการร่วมประกวดโครงการ "Go On Girl & Guy Star Search by Clean & Clear คาแรคเตอร์ไหน หน้าใส ก็เป็นดาว" ปี 2562 จนได้รับคัดเลือกให้เป็นผู้ชนะการประกวดฝ่ายชาย และได้เซ็นสัญญาเป็นนักแสดงสังกัดกับทาง GMM TV รวมถึงร่วมรายการ Beauty and The Babes Season 2 ในปี 2563 บทบาทการแสดงแรกของเขาเริ่มจากการแสดงบทนำในซีรีส์ The Gifted Graduation โดยในเรื่องรับบทเป็น ธาม เด็กกิฟต์รุ่น 16 ผู้ฉลาดและมีความมุ่งมั่น ในปีเดียวกันนั้น แพทริคได้ร่วมแสดงในซีรีส์เรื่อง เทวดาท่าจะรัก Angel Beside Me และ คนละทีเดียวกัน I'm Tee, Me Too
อาชีพ > 2564–ปัจจุบัน : เปิดตัวกับอินทูวัน กิจกรรมเดี่ยว และเปิดตัวภาพยนตร์

ในปี 2564 ขณะที่แพทริคอายุ 17 ปี ได้ใช้เวลาฝึกฝนและเรียนภาษาจีนเป็นเวลา 1 เดือน ก่อนที่จะเดินทางคนเดียวมาที่ประเทศจีนเพื่อเข้าร่วมแข่งขันรายการเซอร์ไวเวอร์ของจีน CHUANG 2021 โดยใช้ชื่อจีนว่า 尹浩宇 หรือ Yin Haoyu ในรอบคัดเกรดรอบแรก แพทริคได้ทำการแสดงในเพลง “Me and My Broken Heart” ของ “Rixton” ร่วมกับเพื่อนร่วมสังกัด และได้รับโอกาสจากเมนเทอร์ให้แสดงความสามารถเพิ่มในรอบ Extra Round โดยแพทริคเลือกร้องเพลง "Way Up" ที่แต่งเอง และท่องกลอนจีน โดยได้รับคะแนนรวมอยู่ที่เกรด B ต่อมาในรอบแบทเทิล แพทริคได้รับเลือกจากเมนเทอร์ เติ้ง เชา ให้เป็นเด็กฝึกแนะนำ แพทริคเลือกคู่การแข่งขันจากคลาส A และแสดงการร้องในเพลง "Thinking ‘bout You" ที่แต่งเอง แต่เนื่องจากผลโหวตออกมาเสมอจึงต้องแข่งอีก 1 รอบ โดยแพทริคเลือกแสดงการเต้นในเพลง "Like This" ผลการแข่งขันคือแพทริคแพ้การแบทเทิลและตกไปอยู่ที่คลาส F ในการประเมินครั้งที่ 1 แพทริคเลือกแสดงเพลง "Radio" ของ เฮนรี หลิว กับเพื่อนร่วมทีมโดยจับฉลากคู่การแข่งขัน ผลการแข่งขันคือแพ้และทั้งทีมได้รับการประเมินเป็นเกรด C ในการประเมินเพลงธีมรายการชื่อเพลง "Chuang To-Gather, Go!" แพทริคได้รับเลือกจากเมนเทอร์ให้ได้ขึ้นไปอยู่เกรด A ในตำแหน่ง 11 คนแรก และเป็นครั้งแรกของแพทริคที่ได้เข้าไปอยู่ในตำแหน่งเปิดตัว ในการประเมินครั้งที่ 2 แพทริคเลือกแสดงการร้องในเพลง "You Better Not Think About Me" ของ ฮีบี้ เถียนฟู่เจิน กับเพื่อนร่วมทีม ในการประเมินครั้งที่ 3 แพทริคเลือกแสดงเพลง "Jade" กับเพื่อนร่วมทีมมีแขกรับเชิญคือ หลิว เซียหนิง ในรอบสุดท้าย แพทริคเลือกแสดงทีมในเพลง "We Are The Youth, We Are The Future" และการแสดงเดี่ยวเป็นการเต้นในเพลง "Bad and Boujee" แพทริคอยู่ในอันดับที่ 9 และเปิดตัวอย่างเป็นทางการในฐานะสมาชิกของวง INTO1 โดยเขาเป็นสมาชิกที่มีอายุน้อยที่สุด  ทำให้แพทริคเป็นที่รู้จักในวงกว้างทั้งในจีนและต่างประเทศ
ในช่วงที่เป็นสมาชิกวง INTO1 แพทริคได้มีผลงานนิตยสารและรายการวาไรตี้ทางโทรทัศน์และบนแพลทฟอร์มออนไลน์มากมาย โดยในวันที่ 1 มีนาคม 2566 แพทริคได้เดินทางไปร่วมชมแฟชั่นโชว์ Balmain Women's Fall-Winter 2023 ในงาน Paris Fashion Week ในฐานะ Friend of the House ของ Balmain ที่เมืองปารีสประเทศฝรั่งเศส ในเดือนเดียวกันนั้น แพทริคเข้าร่วมงาน Thai Festival in Beijing 2023 จัดขึ้นที่สถานเอกอัครราชทูต ณ กรุงปักกิ่ง ในฐานะทูตแลกเปลี่ยนวัฒนธรรมไทย-จีน ในเดือนพฤษภาคม 2565 แพทริคก้าวเข้าสู่วงการภาพยนตร์ โดยเริ่มแสดงภาพยนตร์เรื่องแรกในบทบาทนักแสดงนำ เรื่อง Delicious Romance กำกับโดย Chen Zhengdao และ Xu Zhaoren รับบทเป็นนักเขียนการ์ตูนชื่อ หลัวเคเค ภาพยนตร์เรื่องนี้เข้าฉายเมื่อวันที่ 15 เมษายน 2566
แพทริคได้ประกาศจบการศึกษา​จากวง​ INTO1​ และการดูแลภายใต้สังกัด​ Wajijiwa Entertainment ในวันที่​ 24​ เมษายน 2566 และได้ออกผลงานเพลงซิงเกิลแรกในฐานะศิลปินเดี่ยว ชื่อ "Sparkle" เมื่อวันที่ 29 มิถุนายน 2566
ชีวิตส่วนตัว

นอกจากความสามารถการแสดง ร้องเพลง เต้น แร็ป แต่งเพลง แพทริคยังมีความสามารถที่โดดเด่น เช่น เป็นพิธีกร และเล่นดนตรี อาทิ เปียโน คีย์บอร์ด และกีตาร์ แพทริคสามารถพูดได้ 4 ภาษา เขาสามารถพูดภาษาไทย เยอรมัน อังกฤษ จีนได้คล่อง นอกจากนี้เขายังเรียนรู้ที่จะพูดภาษาฝรั่งเศสอีกด้วย
ผลงาน

| --- | --- |
†: หมายถึง ผลงานที่ยังไม่ออกอากาศ
ผลงาน > ภาพยนตร์

| ปี | ชื่อภาษาอังกฤษ/ภาษาไทย | ชื่อภาษาจีน | บทบาท | หมายเหตุ | อ้างอิง |
| --- | --- | --- | --- | --- | --- |
| 2566 | Delicious Romance สูตรรัก ฉบับโรแมนซ์ | 爱很美味 | หลัว เคเค Luo kk (罗 kk) | นักแสดงนำ |  |
| 2568 | Huadan Rapper Go Go Go † | 五个花旦的少年 | จินเซิ่ง Jin Sheng (金晟) | นักแสดงนำ |  |
ผลงาน > ซีรีส์

| ปี | ชื่อภาษาอังกฤษ/ภาษาไทย | ชื่อภาษาจีน | บทบาท | เครือข่าย | หมายเหตุ | อ้างอิง |
| --- | --- | --- | --- | --- | --- | --- |
| 2563 | The Gifted Graduation |  | ธาม ธำรงค์สวัสดิ์ (ธาม) | จีเอ็มเอ็ม 25 | นักแสดงหลัก |  |
| 2563 | Angel Beside Me เทวดาท่าจะรัก |  | คิวปิด คิวปิโด้ วีนาโซ่ อีรอเซ่ | จีเอ็มเอ็ม 25 | นักแสดงสมทบ |  |
| 2563 | I'm Tee, Me Too คนละทีเดียวกัน |  | ทีโบน | จีเอ็มเอ็ม 25 | นักแสดงรับเชิญ |  |
| 2568 | The Resurrected ปลุกชีพคืนวิญญาณ † | 回魂計 | รอประกาศ | Netflix |  |  |
| TBA | Speed and Love † | 双轨 | เหลียงเยี่ยนเฟิง Liang YanFeng (梁彦丰) | iQiyi |  |  |
ผลงาน > การประกวด

| ปี | ชื่อผลงาน | ผล | อ้างอิง |
| --- | --- | --- | --- |
| 2562 | Go On Girl & Guy Star Search by Clean & Clear ปี 2 คาแรคเตอร์ไหน หน้าใส ก็เป็นดาว | ชนะเลิศฝ่ายชาย |  |
| 2564 | พรอดิวซ์แคมป์ 2021 | ชนะเดบิวต์เป็นสมาชิกวง "INTO1" ลำดับที่ 9 |  |
ผลงาน > เพลง

สำหรับการปรากฏตัวในฐานะสมาชิกวงอินทูวัน ดูที่ อินทูวัน § ผลงานเพลง
| ปี | ชื่ออังกฤษ | ชื่อจีน | อัลบั้ม | หมายเหตุ |
| --- | --- | --- | --- | --- |
| 2564 | "Echoes of Ancient Shu" | 古蜀回响 | — | เพลงโปรโมทแหล่งโบราณคดี Sanxingdui (三星堆) ร่วมกับ ซานตะ, ริกิมารุ, มิกะ |
| 2564 | "New Era, Winter Olympics" | 新时代 冬奥运 | — | เพลงโปรโมทการแข่งขันกีฬาโอลิมปิกฤดูหนาวและพาราลิมปิก ร่วมกับ อินทูวัน |
| 2565 | "Run into You" | 遇到 | — | เพลงโปรเจกต์ 华语金曲 : 10 20 30 ของ  Tencent Music (TME) |
| 2566 | "Warm Blood Makes the Ink" | 热血为墨 | — | เพลงโปรโมท Henan TV New Year Eve Gala ร่วมกับ อินทูวัน |
| 2566 | "Sparkle" | 闪闪 | — |  |
| 2566 | "Just Right 2023" | 刚好2023 | — | เพลงประกอบรายการวาไรตี้ Wonderland Season 3 ร่วมกับ สมาชิกนักแสดง |
| 2566 | "Unfinished Love Letter" | 半封情书 | เพลงประกอบซีรีส์ Sweet Games |  |
| 2567 | "123 I Love U" | 123变成你的最爱 | — |  |
ผลงาน > เครดิตการผลิต

| ปี | ศิลปิน | เพลง | อัลบั้ม | คำร้อง | เรียบเรียง | หมายเหตุ |
| --- | --- | --- | --- | --- | --- | --- |
| 2564 | แพทริค ฟิงค์เลอร์ | "Way Up" | ซิงเกิลไม่มีอัลบั้ม  | ใช่ | ใช่ |  |
| 2564 | แพทริค ฟิงค์เลอร์ | "Thinking 'bout You" | ซิงเกิลไม่มีอัลบั้ม  | ใช่ | ใช่ |  |
| 2565 | แพทริค ฟิงค์เลอร์ | "Perfect Night" | ซิงเกิลไม่มีอัลบั้ม  | ใช่ | ใช่ |  |
| 2565 | แพทริค ฟิงค์เลอร์ | "Can't Help Falling In Love" | ซิงเกิลไม่มีอัลบั้ม  | ใช่ | ใช่ | เวอร์ชันภาษาไทยและเยอรมัน |
| 2565 | แพทริค ฟิงค์เลอร์ | "You and Me" | ซิงเกิลไม่มีอัลบั้ม  | ใช่ | ใช่ |  |
| 2565 | อินทูวัน | "一杯火焰" (Together Somewhere) | Into the clouds | ใช่ | ใช่ | เวอร์ชันภาษาอังกฤษ |
| 2566 | อินทูวัน | "没有拥抱的合照" (Everything) | Grown up | ใช่ | ไม่ |  |
| 2566 | แพทริค ฟิงค์เลอร์ | "闪闪" (Sparkle) | ซิงเกิลไม่มีอัลบั้ม  | ใช่ | ใช่ |  |
| 2566 | แพทริค ฟิงค์เลอร์ | "Perfect Sunrise" | ซิงเกิลไม่มีอัลบั้ม  | ใช่ | ใช่ |  |
ผลงาน > คอนเสิร์ต แฟนมีตติ้ง และกิจกรรม

| ปี | งาน | วันที่ | สถานที่ | ประเทศ | อ้างอิง |
| --- | --- | --- | --- | --- | --- |
| 2562 | Krukoy and The Gang presents Let’s be Heroes Concert | 13 ตุลาคม | โรงละคร เอ็ม เธียเตอร์, กรุงเทพมหานคร | ไทย |  |
| 2564 | Doki Fan Meeting | 9 เมษายน | ไหโข่ว | จีน |  |
| 2564 | Viya Carnival | 21 พฤษภาคม | หางโจว | จีน |  |
| 2564 | Kuaishou 616 | 15 มิถุนายน | หนานจิง | จีน |  |
| 2564 | ChunZhen Fan Meeting | 19 มิถุนายน | หางโจว | จีน |  |
| 2564 | Hunan TV Graduation Ceremony | 4 กรกฎาคม | Hunan TV | จีน |  |
| 2564 | INTO1 Debut 1st Anniversary Party | 3 สิงหาคม | เทนเซ็นต์ | จีน |  |
| 2564 | Super 818 Car Carnival Night | 18 สิงหาคม | หางโจว | จีน |  |
| 2564 | INTO1 The Storm Center First Showcase | 17 ตุลาคม | เทนเซ็นต์ | จีน |  |
| 2565 | 2022 China Internet Audio-Visual Annual Ceremony | 2 กุมภาพันธ์ | เทนเซ็นต์ | จีน |  |
| 2565 | Kuaishou 1001 Nights Gala 2021 | 27 กุมภาพันธ์ | หนานจิง | จีน |  |
| 2566 | Henan Satellite TV Lunar New Year's Eve Celebration | 15 มกราคม | Henan TV | จีน |  |
| 2566 | Hainan Satellite TV Spring Festival Gala | 22 มกราคม | Hainan TV | จีน |  |
| 2566 | 2023 China Internet Audio-Visual Annual Ceremony | 24 มกราคม | เทนเซ็นต์ | จีน |  |
| 2566 | INTO1 "Grown up" Concert in Bangkok | 1-2 เมษายน | Union Hall, Union Mall, กรุงเทพมหานคร | ไทย |  |
| 2566 | INTO1 "Grown up" Fanmeeting in Tokyo | 7 เมษายน | Shibuya Marui, กรุงโตเกียว | ญี่ปุ่น |  |
| 2566 | INTO1 "Grown up" Concert in Shanghai | 21-22 เมษายน | Mercedes-Benz Arena, เซี่ยงไฮ้ | จีน |  |
| 2566 | PATRICK 1st Fan Meeting in Bangkok "Press Conference" | 20 กรกฎาคม | เซ็นทรัลเวิลด์, กรุงเทพมหานคร | ไทย |  |
| 2566 | PATRICK 1st Fan Meeting in Bangkok | 22 กรกฎาคม | ธันเดอร์โดม เมืองทองธานี,  จังหวัดนนทบุรี | ไทย |  |
| 2566 | TME X Sprite "2023 Summer Limited Refreshing Music Festival" | 29 กรกฎาคม | Yinjile Seawater World, เจิ้งโจว | จีน |  |
| 2566 | Thai Hi Music Festival | 26 สิงหาคม | Orange Island Park, ฉางชา | จีน |  |
| 2566 | Planet of Friends Concert "Press Conferences" | 9 กันยายน | Novaland Gallery, นครโฮจิมินห์ | เวียดนาม |  |
| 2566 | Planet of Friends Concert | 10 กันยายน | Thu Duc City People’s Committee, นครโฮจิมินห์ | เวียดนาม |  |
| 2566 | Patrick 20th Birthday Party "A Magical Night" | 16 ธันวาคม | Centerpoint Studio, กรุงเทพมหานคร | ไทย |  |
| 2566 | CentralwOrld Bangkok Countdown 2024 | 31 ธันวาคม | เซ็นทรัลเวิลด์, กรุงเทพมหานคร | ไทย |  |
| 2567 | Patrick 21th Birthday Party | 19 ตุลาคม | Shanghai Zendai Himalayas Art Center, เซี่ยงไฮ้ | จีน |  |